19. ΝΟΜΟΣ υπ’ αριθ. 1877 της 26 Αυγ./25 Σεπτ. 1944 Περί των ανωτάτων ορίων των υπό του Τελωνειακού Κώδικος προβλεπομένων προσθέτων τελών επί τελωνειακών παραβάσεων και άλλων τινών διατάξεων. Άρθρον μόνον.-1.Επιτρέπεται όπως δι’ αποφάσεων του Υπουργού των Οικονομικών δημοσιευομένων δια της Εφημερίδος της Κυβερνήσεως, αλλ’ ισχυουσών από της κοινοποιήσεώς των αυξομοιώνται τα ανώτατα όρια των υπό το όνομα πρόστιμον προβλεπομένων προσθέτων τελών υπό των άρθρ. 90 παρ. 2, 3 και 4, 91 παρ. 1, 2 και 3, 92 παρ. 1 και 2, 93 παρ. 1 και 2, 94 παρ. 1, 2 και 3 του Νόμ. 1165 «περί τελωνειακού Κώδικος» ως ούτος ετροποποιήθη και συνεπληρώθη δια μεταγενεστέρων Νόμων. 2.Δι’ ομοίων αποφάσεων καθορίζονται εφεξής τα κατά τα άρθρ. 65 και 67 του Νόμ. 1165 «περί τελωνειακού Κώδικος», ως ετροποποιήθη και συνεπληρώθη δια μεταγενεστέρων Νόμων, ως και το άρθρ. 15 του Α.Ν. 899/1937, δικαιώματα αποταμιεύσεως και υπερημερίας. 